Gustav Richert

Gustav Richert var en tysk nasjonalsosialistisk embedsmann og medlem av SS som var stasjonert i det tyskokkuperte Norge.

Richert var utdannet biolog og agronom, og drev et gods i nærheten av Stettin i Preussen (dagens Szczecin i Polen). Han var tilknyttet Schutzstaffels Rasse und Siedlungshauptamt (RuSHA) fra midten av 1930-tallet.

Like etter angrepet i 1940 kom han til Norge for å lede Josef Terbovens avdeling for ernæring og landbruk. Her hadde han som oppgave å bygge ut kontaktene med bondebevegelsen i landet, og forsøkte blant annet å overtale Jens Hundseid til å lede et nytt, NS-tilknyttet Bondesamband.

Sammen med Heinrich Himmler stod Richert for utbyggingen av Lebensborn-prosjektet i Norge. Han var kjent som en brutal mann, og fungerte også en periode som Terbovens stedfortreder.

Han hadde graden Obersturmbannführer i SS.

Richert ble drept av sovjetiske krigsfanger på godset sitt ved Stettin.

 Referanser 
Emberland, Terje. «Å stjele godt bondeblod». Fortid    Nr 2-2009.
Ulateig, side 66
Ulateig, side 73
Wyller, side 37

 Litteratur 

Kategori:Tyskere fra andre verdenskrig
Kategori:SS-offiserer
Kategori:Fødselsår ikke oppgitt
Kategori:Dødsår ikke oppgitt
Kategori:Tyske biologer
Kategori:Tyske agronomer
Kategori:Personer tilknyttet det tredje rike
Kategori:Dødsfall i 1940-årene
Kategori:Tysk militærpersonell drept i andre verdenskrig
Kategori:SS-personell i det tyskokkuperte Norge